Fabio Jakobsen

Fabio Jakobsen (s. 31. elokuuta 1996 Heukelem) on alankomaalainen maantiepyöräilijä, ajajatyypiltään kirimies. Hän aloitti ammattilaisuransa SEG Racing -joukkueessa vuosina 2015−2017, edusti Quick-Step Floors / Deceuninck–Quick-Step / Quick-Step Alpha Vinyl Team / Soudal-Quick Step -tallia vuosina 2018–2023 ja on vuodesta 2024 ajanut Team DSM / Team Picnic PostNL -joukkueessa. Hän on kilpaillut myös cyclocrossissa. Jakobsen voitti Scheldeprijs-kilpailun vuosina 2018 ja 2019, Nokere Koersen 2018, maantieajon Alankomaiden-mestaruuden 2019 sekä kaksi etappia Espanjan ympäriajossa 2019. Jakobsen loukkaantui vakavasti vuoden 2020 Puolan ympäriajon ensimmäisen etapin loppukiritilanteessa. Hän ajautui päin mainosaitaa kamppailtuaan etappivoitosta Dylan Groenewegenin kanssa, jonka katsottiin aiheuttaneen onnettomuuden vaihdettuaan vaarallisesti ajolinjaansa. Jakobsen julistettiin etapin voittajaksi ja Groenewegen hylättiin. Jakobsenille tehtiin päähän kohdistunut leikkaus, ja hänet vaivutettiin koomaan. Hänen tilaansa kuvailtiin onnettomuutta seuranneena päivänä vakavaksi mutta vakaaksi. Hän oli koomassa kaksi päivää ja toipui ajokuntoon kolmen ja puolen kuukauden kuluttua. Kilpailuihn Jakobsen palasi huhtikuussa 2021, ja ensimmäisen voittonsa hän saavutti Tour de Walloniessa saman vuoden heinäkuussa. Espanjan ympäriajossa 2021 hän voitti pistekilpailun sekä neljännen, kahdeksannen ja 16:nnen etapin. Hän voitti 2021 myös Eurométropole Tourin. Vuonna 2022 hän voitti Kuurne–Bryssel–Kuurnen, Ranskan ympäriajon toisen etapin sekä maantieajon Euroopan-mestaruuden. == Saavutuksia == Lähteet: Pro Cyclings Stats, Cycling Archives ;2016 :ZLM-Roompot tour, 2. etapin voitto :Maantieajon alle 23-v. Alankomaiden-mestaruus :KOGA Slag om Norg, voitto ;2017 :Tour de Normandie, 2. etapin voitto :Rund um den Finanzplatz Eschborn–Frankfurt, alle 23-v. kilpailun voitto :Profronde van Noord-Holland, voitto :Maantieajon alle 23-v. Alankomaiden-mestaruus :Tour Alsace, 4. etapin voitto :EM-kilpaillut, alle 23-v. maantieajossa kuudes :Tour de l'Avenir, 2. etapin voitto :Olympia's Tour, 3. ja 4. etapin voitto ;2018 :Nokere Koerse, voitto :Scheldeprijs, voitto :Tour des Fjords, 1. etapin voitto :Binck Bank Tour, 1. etapin voitto :Okolo Slovenska. 4. etapin voitto :Gree-Tour of Guangxi, pistekilpailun sekä 3. ja 6. etapin voitto ;2019 :Volta ao Algarve, 1. etapin voitto :Scheldeprijs, voitto :Turkin ympäriajo, voitto :Kalifornian ympäriajo, 4. etapin voitto :Maantieajon Alankomaiden-mestaruus :Espanjan ympäriajo, 4. ja 21. etapin voitto ;2020 :Volta a la Comunitat Valenciana, 5. etapin voitto :Volta ao Algarve, pistekilpailun ja 1. etapin voitto :Grote prijs Jean-Pierre Monseré, voitto :Puolan ympäriajo, 1. etapin voitto ;2021 :Tour de Wallonie, 2. ja 5. etapin voitto :Espanjan ympäriajo, pistekilpailun sekä 4., 8. ja 16. etapin voitto, 2. ja 5. etapilla toinen :Gooikse Pijl, voitto :Eurométropole Tour, voitto ;2022 :Volta a la Comunitat Valenciana, pistekilpailun sekä 2. ja 5. etapin voitto :Volta ao Algarve, pistekilpailun sekä 1. ja 3. etapin voitto :Kuurne–Bryssel–Kuurne, voitto :Pariisi–Nizza, 2. etapin voitto :Tour de Hongrie, pistekilpailun sekä 2. ja 3. etapin voitto :Elfstedenronde Brugge, voitto :Belgian ympäriajo, 5. etapin voitto :Ranskan ympäriajo, 2. etapin voitto :EM-kilpailut, maantieajossa kultaa]], voitto :Kampioenschap van Vlaanderen, voitto ;2023 :Vuelta a San Juan, 2. etapin voitto :Tirreno–Adriatico, 2. etapin voitto :Classic Brugge–De Panne, viides :Tour de Hongrie, 2. etapin voitto :Belgian ympäriajo, 2. ja 5. etapin voitto :Tanskan ympäriajo, 2. ja 4. etapin voitto ;2024 :Nokere Koerse, toinen :Presidential Tour of Turkey, 1. etapin voitto == Lähteet == Luokka:Alankomaalaiset maantiepyöräilijät Luokka:Vuonna 1996 syntyneet Luokka:Elävät henkilöt